อยากทราบค่ะว่าเสี่ยงเป็นโรคอะไรไม่ เป็นประมาณ2อาทิตย์แล้ว มีตกขาวสีน้ำตาลเข้มบางครั้งก็มีเลือดออกกะปริบกะปรอยผสมบ้างค่ะ ไม่คัน ไม่มีกลิ่น แล้วอีกเรื่องค่ะถ้าผ่าตัดรังไข่ข้างขวาออก แลัวประจำเดือน ยังจะมาปกติไม่ค่ะ พอดีตั้งแต่ผ่าตัดก็ไม่มา 2 เดือนแล้วค่ะ แต่มาเป็นตกขาวสีน้ำตาล ตอนนี้หนูอายุ 19 ปีเองค่ะ
สวัสดีค่ะตกขาวคือ สารเมือกที่ทำหน้าที่หล่อลื่นสร้างความชุ่มชื้นในช่องคลอด ปกติมักเป็นสีขาวใส ไม่มีกลิ่นเหม็น แต่อาจมีลักษณะแตกต่างไปในแต่ละคน และแต่ละช่วงของรอบเดือนค่ะ หากปริมาณมากขึ้น สีเปลี่ยนไป เกิดกลิ่นไม่พึงประสงค์ขึ้น มีอาการคัน มีเลือดออกระหว่างรอบเดือน มีอาการเจ็บบริเวณท้องน้อย หรือเจ็บขณะปัสสาวะ อาจเป็นสัณญาณบ่งบอกว่ามีความผิดปกติของระบบสืบพันธ์ เช่น การติดเชื้อ ไม่ว่าจะเป็นเชื้อรา เชื้อแบคทีเรีย หรือโรคติดเชื้อทางเพศสัมพันธ์อื่น อาจเกิดจากการแพ้ระคายเคืองต่าง ๆ ติ่งเนื้อบริเวณปากมดลูก เป็นต้นในกรณีนี้ การเกิดตกขาวสีน้ำตาลอ่อน ก็อาจเกิดตกขาวที่ปนเปื้อนกับเลือดในช่องคลอดก็เป็นได้โดยทั่วไปการผ่าตัดรังไข่ออกเพียงข้างเดียว ก็ทำให้ประจำเดือนมีเป็นปกติทุกเดือนค่ะ แต่อาจต้องรอร่างกายปรับตัวหลังผ่าตัดระยะหนึ่ง ประจำเดือนจึงจะมาสม่ำเสมอแนะนำว่า หากยังสงสัย หรือมีอาการผิดปกติ ควรปรึกษาแพทย์ที่รักษาอยู่ร่วมด้วย เพื่อคำแนะนำ และการรักษาที่ถูกต้องเหมาะสมต่อไปค่ะ